หยุดฟังไม่ได้ Pen-Pineapple-Apple-Pen เพลงฮิตสนั่นหู สู่อาการเอียร์เวิร์มทั่วโลก
กลายเป็นเพลงยอดฮิตสนั่นหู แชร์วนไปวนมาในโลกโซเชียล สำหรับคลิปมิวสิควิดีโอเพลง Pen-Pineapple-Apple-Pen หรือชื่อย่อ PPAP แต่ง ร้อง และเผยแพร่ผ่านเว็บไซต์ยูทูบ โดยนักร้องนักแต่งเพลงชาวญี่ปุ่นที่ชื่อ Pico Taro จากเมืองชิบะ ประเทศญี่ปุ่น ล่าสุดยอดวิวในยูทูบพุ่งทะลุเกิน 2 ล้านครั้งแล้ว รวมถึงยังมีคนทั่วโลกนำไปคัฟเวอร์เป็นจำนวนมากอีกด้วย,เพลงนี้เป็นส่วนหนึ่งของโครงการ Pico Taro animation project โดย Pico Taro ผู้แต่งตั้งใจให้เพลงนี้เป็นตัวแทนของดนตรี และมอบให้ผู้ที่ไม่เชื่อว่าดนตรีนั้นสามารถส่งผลกระทบต่อจิตใจได้ ซึ่งทำนองและเนื้อร้องง่ายๆ ที่มีอยู่แค่ไม่กี่คำ ทำให้เพลงนี้ดังก้องอยู่ในหัวคนฟัง จนบางรายเกิดอาการได้ยินเสียงเพลงในหูตลอดเวลา หรือที่เรียกว่าอาการ เอียร์เวิร์ม (Earworm),ด้านแฟนเพจเฟซบุ๊กของ สถาบันส่งเสริมการสอนวิทยาศาสตร์และเทคโนโลยี หรือ ,สสวท., ได้เผยแพร่ข้อความถึงปรากฏการณ์ Earworm ว่า เกิดจากความพยายามเติมเต็มช่องว่างของสมองส่วนที่เกี่ยวข้องกับการฟัง (Auditory cortex) ซึ่งสมองจะพยายามหาทางออกจากท่อนฮุคนั้นให้ได้ แต่เกิดติดหล่ม หาทางออกไม่เจอ จนทำให้คิดวนเวียนอยู่แต่ท่อนเดิมๆ นั่นเอง,สำหรับคุณสมบัติของเพลงที่มีแนวโน้มจะเป็น Earworm จะต้องจดจำได้ง่าย และง่ายต่อการร้องตาม รวมถึงเป็นทำนองซ้ำๆ (repetitive) เช่น ท่อนฮุคที่เล่นซ้ำไปซ้ำมา โดยวิธีแก้อาการนี้มีหลายวิธี วิธีหนึ่งคือ พยายามฟังเพลง และร้องเพลงนั้นให้จบทั้งเพลง เพื่อเป็นการปลดล็อกสมองจากสภาวะติดหล่มท่อนฮุค,ส่วนการนำความรู้เกี่ยวกับ Earworm ไปใช้ผลิตสื่อและโฆษณา ก็จะทำให้ผู้ผลิตสามารถสร้างเพลงโฆษณาที่ติดหู จนกลายเป็นเพลงดังข้ามคืน อย่างเพลง Pen-Pineapple-Apple-Pen เป็นต้น
เพลงยอดฮิตสนั่นหู แชร์วนไปในโลกโซเชียล สำหรับคลิปมิวสิควิดีโอเพลง Pen-Pineapple-Apple-Pen หรือชื่อย่อ PPAP แต่ง ร้อง และเผยแพร่ผ่านเว็บไซต์ยูทูบ โดยนักร้องชาวญี่ปุ่นที่ชื่อ Pico Taro
Pen-Pineapple-Apple-Pen,PPAP,เพลงญี่ปุ่น,Pico Taro,Pico Taro animation project,อาการ Earworm,คลิปไวรัล,สสวท,เพลงติดหู,โรค Earworm,สถาบันส่งเสริมการสอนวิทยาศาสตร์และเทคโนโลยี,คัฟเวอร์เพลง